Wani hatsarin Mota ya salwantar da rayuka 4 da raunata 19 a jihar Kano ▷ NAIJA.NG
Yanzu-yanzu: Rikici ya sake ballewa tsakanin yan sanda da yan Shi'a a ikin garin Abuja
Wani hatsarin Mota ya salwantar da rayuka 4 da raunata 19 a jihar Kano
Mutane hudu ne suka riga mu gidan gaskiya tare da raunatar wasu mutane 19 a wani mummunan hatsarin mota da ya afku a kan babbar hanyar zuwa garin Bauchi daura da kauyen Dogon Danmarke dake karamar hukumar Wudi ta jihar Kano.
Kakakin hukumar kwana-kwana na jihar, Alhaji Sa'idu Muhammad, shine ya tabbatar da wannan lamari da ya afku da misalin karfe 10.44 na safiyar ranar Juma'ar da ta gabaya yayin ganawa da 'yan jarida na kamfanin dillancin labarai na kasa.
Wannan hatsari ya afku ne a yayin da wasu motoci uku suka gwabza da suka hadar da; Toyota Hummer mai lambar SA 297 GME; Golf mai lambar SSP 134 ES da kuma wata motar kirar Sharon mai lambar SA 158 PAT.
Alhaji Sa'idu ya bayyana cewa, duk da cewar tsautsayi ba ya wuce ranar sa wannan hatsari dai ya afku a sakamakon gudu da ya sabawa ka'ida da sakamakon sa ya janyo wa mutane 23 kaffara.
KARANTA KUMA: Fashewar Bam ta kashe mutane 5 yayin wasan kwallon kafa a kasar Somalia
Kakakin ya kara da cewa, an garzaya da wadanda hatsarin ya shafa zuwa babban asibitin garin Wudil, inda Likitoci suka tabbatar da mutuwar 4 nan take yayin da 19 kuma ke karbar magani.
Ya kuma nemi masu ababen hawa da su guji sabawa dokokin tuki musamman akan manyan hanyoyi domin rage afkuwar hadurra da zai kare rayuka da asarar dukiya.
Hausa News Labarai Daga Jaridu Jihar Kano
GOtv Police recruitment form Icharity Cynthia Morgan Check NECO result without scratch card
Fada da aljani ba riba: Wasu tsageru da suka takali sojoji a jihar Ribas sun ga ta kan su
Wasu tsageru a jihar Ribas sun takali sojoji, an yi barin wuta da asarar rayuka
Kallon fim din batsa ya saka shi yiwa mahaifiyar sa fyade
Zan yi dokar datse hannun duk wanda aka samu da laifin sata - Dan takarar shugaban kasa
Akwai hatsari a cikin yaki da cin hanci - ministar kudin Jonathan, Ngozi Okonjo Iweala
Atiku ma ya taba cewa ‘yan arewa malalata - Kungiyar kare hakkin musulmai ta kare Buhari
Dubun yan bindigar da suka kashe Dansandan dake gadin gonar Magu ta cika
Jerry Rowlings ya karyata goyan bayan jawabin shugaba Buhari akan Matasan Najeriya